Holborn (gate)

Holborn er en gate i bydelen Holborn i London. Den går fra Holborn Circus til Gray's Inn, hvor to granittobelisker markerer stedet der Holborn Bars stod. Holborn Bars var en av portene inn til City der toll ble innkrevd. På 1800-tallet var gaten omkranset av vertshus for vegfarende til og fra London, bl.a. Bull and Gate, som var endestasjon for mange av postvognene mellom byene i nord og London. Dette vertshuset skildres i Henry Fieldings Tom Jones. Holborn var også yndet tilholdssted for gateselgere av alle slag. Etter utbyggingen av jernbanenettet ble mange av vertshusene revet, men Staple Inn fra 1500-tallet står igjen som et minne om tidligere tider, og er en av Londons svært få bevarte tømmerbygninger.

Avisen Daily Mirror holdt i flere tiår til på Holborn Circus, før den på 1990-tallet flyttet til Isle of Dogs.

Kategori:Londons gater og plasser